हर थानाधिकारी रोज करेगा एक हिस्ट्रीशीटर की जांच
भास्कर संवाददाता | भीलवाड़ा़
अपराधियोंपर नकेल कसने के लिए पुलिस ने अब इवनिंग पुलिसिंग शुरू की है। शाम 7 से रात 11 बजे तक नाकाबंदी के साथ ही शाम 6 बजे से रात 11 बजे के बीच शराब पीकर वाहन चलाने वालों के खिलाफ कार्रवाई के साथ ही थानाधिकारी अपने-अपने थाना क्षेत्र के एक हिस्ट्रीशीटर को चेक करेंगे। 110 151 की कार्रवाई अमल में लाकर उसे पाबंद करेंगे। एएसपी गोपालस्वरूप मेवाड़ा ने बताया कि शाम सात से रात 11 बजे तक कोतवाली, भीमगंज, प्रतापनगर, सुभाषनगर, सदर, पुर, हमीरगढ़ मंगरोप थानाधिकारी अलग-अलग क्षेत्रों में हथियारबंद नाकाबंदी करने के साथ ही 6 से 11 बजे तक इवनिंग पुलिसिंग करेंगे। इसके तहत शराब पीकर वाहन चलाने वालों के खिलाफ कार्रवाई करेंगे। उनके वाहन जब्त किए जाएंगे। गत रात भी पुलिस शराब पीकर वाहन चलाने वाले 8 चालकों के खिलाफ कार्रवाई की।
इवनिंग पुलिसिंग के तहत थानाधिकारी अपने-अपने क्षेत्र के एक-एक हिस्ट्रीशीटर को रोज चेक करेंगे। फाइल में नोट डालने के साथ ही उसे पाबंद करेंगे। किसी के खिलाफ अधिक मामले हैं तो उसके खिलाफ गुंडा एक्ट राजपाशा की फाइल तैयार किया की जाएगी। राजपाशा के तहत एक साल तक जेल में रहना पड़ता है। हिस्ट्रीशीटर को चेक कर उसकी गतिविधियों पर नजर रखी जाएगी। हिस्ट्रीशीटर कवर होने के बाद जिनके खिलाफ दो दो से अधिक मारपीट, चोरी, लूट आदि के मामले दर्ज होंगे उनके खिलाफ भी अभियान चला कर कार्रवाई की जाएगी।
{इवनिंग पुलिसिंग के तहत 6 से 11 बजे तक करना होगा यह काम
{शहर के 8थानाधिकारियों ने शुरू किया काम
hin_Deva bho_Deva hin_Deva hin_Deva hin_Deva hin_Deva